钦定古今图书集成/明伦汇编/氏族典/第426卷 > 《郑樵通志》 > 蹇周辅
## 钦定古今图书集成/明伦汇编/氏族典/第426卷 > 《郑樵通志》 > 蹇周辅

按《宋史蹇周辅传》：“周辅，字皤翁，成都双流人。举进士，
知宜宾、石门二县，通判安肃军，为御史台推直官。善
于讯鞫，钩索微隐，皆用智得情。神宗称其能，擢开封
府推官，出为淮南转运副使。元丰初，循唐制，归百司
狱于大理寺，选为少卿，迁三司度支副使，以集贤殿
修撰为河北都转运使，召为户部侍郎，改刑部侍郎。”
元祐初，言者暴其“立江西、福建盐法，掊克欺诞，负公
扰民”，罢知利州，徙庐州。卒，年六十六。